CELEX: 62015TN0306
Language: el
Date: 2015-06-09 00:00:00
Title: Υπόθεση T-306/15: Προσφυγή της 9ης Ιουνίου 2015 — KV κατά EACEA

24.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/39
            
         Προσφυγή της 9ης Ιουνίου 2015 — KV κατά EACEA
   (Υπόθεση T-306/15)
   (2015/C 279/49)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: KV (Αθήνα, Ελλάδα) (εκπρόσωπος: Σ. Παππάς, δικηγόρος)
   
      Καθού: Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση EACEA/MH/mvh/OKRAPF15D006233 του Εκτελεστικού Οργανισμού Εκπαίδευσης, Οπτικοακουστικών Θεμάτων και Πολιτισμού (EACEA), της 10ης Απριλίου 2014, σχετικά με τη χρηματοδότηση της συμφωνίας 518072-LLP-1-2011-1-DE-COMENIUS-CNW/2011-3848 σε σχέση με το πρόγραμμα NEST — «Network for Staff and Teachers in Childcare Services» («Δίκτυο για το διδακτικό και το λοιπό προσωπικό στον τομέα της προστασίας των παιδιών»),
            
         
               —
            
            
               να καταδικάσει τον καθού στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής, η προσφεύγουσα προβάλλει δύο λόγους ακύρωσης.
   
               1.
            
            
               Πρώτος λόγος: πρώτο πρόδηλο σφάλμα εκτίμησης.
               
                           —
                        
                        
                           Η προσβαλλόμενη απόφαση ενέχει πρόδηλο σφάλμα εκτίμησης, καθόσον κάνει διάκριση μεταξύ των «συνηθισμένων» και των «πρόσθετων» υπηρεσιών που παρέσχον οι εταίροι/μέτοχοι της προσφεύγουσας κατά την εκτέλεση του εν λόγω προγράμματος, διότι ο EACEA προφανώς δεν έλαβε υπόψη τη φύση των υπηρεσιών που παρείχαν οι εταίροι, τη σαφή βούληση της γενικής συνέλευσης της προσφεύγουσας να εξετάσει και να ρυθμίσει τις υπηρεσίες αυτές, καθόσον έκρινε ότι οι υπηρεσίες αυτές αποτελούν χωριστή κατηγορία που δεν διέπεται από το καταστατικό, και το γεγονός ότι οι υπηρεσίες που παρείχαν οι εταίροι κατά την εκτέλεση του εν λόγω προγράμματος πληρούσαν όλες τις προϋποθέσεις που έθεσε η παραπάνω απόφαση της γενικής συνέλευσης.
                        
                     
         
               2.
            
            
               Δεύτερος λόγος: δεύτερο πρόδηλο σφάλμα εκτίμησης.
               
                           —
                        
                        
                           Η προσβαλλόμενη απόφαση ενέχει πρόδηλο σφάλμα εκτίμησης ως προς την αιτιολόγηση της απόφασης που αφορά τη σχέση εξάρτησης μεταξύ των εταίρων/μετόχων και της προσφεύγουσας, της οποίας η ύπαρξη αποδείχθηκε σαφώς με τα στοιχεία που υποβλήθηκαν στον EACEA.